pythainlp/thai-wiki-dataset-v4 huggingface dataset:
พระยาเทพอรชุน (เจ๊ก จารุจินดา)

พลโท พลเรือตรี พระยาเทพอรชุน (เจ๊ก จารุจินดา) (29 กรกฎาคม 2395-5 สิงหาคม 2456) อดีตองคมนตรี อดีตปลัดทูลฉลอง กระทรวงกลาโหม อดีตปลัดทูลฉลอง กระทรวงทหารเรือ อดีตข้าหลวงเทศาภิบาล มณฑลปราจีนบุรี อดีตข้าหลวงเทศาภิบาล มณฑลราชบุรี
ประวัติ.
พระยาเทพอรชุนเกิดเมื่อวันที่ 29 กรกฎาคม พ.ศ. 2395 มีนามเดิมว่า เจ๊ก เป็นบุตรชายของ พระยาเพชรพิไชย (ทองจีน) กับ คุณหญิงเย็น (สกุลเดิม เกตุทัต) มีพี่น้องร่วมมารดาทั้งสิ้น 10 คนและพี่น้องต่างมารดาอีก 1 คนโดยท่านมีน้องชายร่วมมารดาเดียวกันที่สำคัญท่านหนึ่งคือ เจ้าพระยาสุรบดินทรสุรินทรฦๅชัย (พร จารุจินดา)
ในปี พ.ศ. 2405 ขณะอายุได้ 10 ปีบิดาได้จ้างครูมาสอนภาษาไทยที่บ้าน พร้อมกับเล่าเรียนการช่างทองในสำนักของบิดา ต่อมาในปี พ.ศ. 2409 ขณะอายุได้ 14 ปีได้เข้าถวายตัวเป็นมหาดเล็กวิเศษ
จากนั้นในปี พ.ศ. 2412 อันตรงกับรัชสมัยของ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ไปฝึกทวนหัวง้าวหลังม้าที่สำนักของ พระวรวงศ์เธอ พระองค์เจ้าสิงหนาทราชดุรงค์ฤทธิ์ เป็นคู่ทวนคู่ง้าวคู่กับ หม่อมราชวงศ์หลาน กุญชร (ซึ่งต่อมาคือ เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร)) พระโอรสของ พระวรวงศ์เธอ พระองค์เจ้าสิงหนาทราชดุรงค์ฤทธิ์ ฝึกหัดอยู่ 10 เดือนจึงได้ออกแสดงภายในงานถวายพระเพลิงพระบรมศพของ พระบาทสมเด็จพระจอมเกล้าเจ้าอยู่หัว ที่พระเมรุ ท้องสนามหลวง โดยได้แสดงทุกวันตลอดงาน
จากนั้นในเดือนเมษายน พ.ศ. 2413 จึงได้เข้ารับราชการเป็นทหารมหาดเล็กรักษาพระองค์และเจริญก้าวหน้าในราชการตามลำดับ 
โดยในเดือนมิถุนายน พ.ศ. 2416 ท่านได้กราบถวายบังคมลาเพื่อเข้าพิธีอุปสมบทที่ วัดราชบพิธสถิตมหาสีมารามราชวรวิหาร โดยมี สมเด็จพระวันรัตน์ (ทับ พุทฺธสิริ) เจ้าอาวาสรูปแรกของ วัดโสมนัสวิหาร เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร ที่ สมเด็จพระพุฒาจารย์ เจ้าอาวาสรูปแรกของวัดราชบพิธเป็นพระกรรมาวาจาจารย์ และ พระสาสนโสภณ (สา) (ต่อมาคือ สมเด็จพระอริยวงศาคตญาณ (สา ปุสฺสเทโว)) เจ้าอาวาสรูปแรกของ วัดราชประดิษฐ์สถิตมหาสีมารามราชวรวิหาร เป็นพระอนุศาสนาจารย์ บวชได้ 1 พรรษาก็ลาสิกขาบทเมื่อวันที่ 19 ตุลาคม ปีเดียวกันแล้วกลับเข้ารับราชการตามเดิม
ด้านชีวิตครอบครัวพระยาเทพอรชุนมีภรรยาทั้งสิ้น 4 คนคือ
พระยาเทพอรชุนถึงแก่อนิจกรรมด้วยโรควัณโรคเมื่อวันที่ 5 สิงหาคม พ.ศ. 2456 สิริอายุได้ 61 ปี
การระบาดทั่วของโควิด-19 ในประเทศอียิปต์

การระบาดทั่วของโควิด-19 ในประเทศอียิปต์ เป็นส่วนหนึ่งของการระบาดทั่วโลกของโรคติดเชื้อไวรัสโคโรนา 2019 (โควิด-19) ที่เกิดจากไวรัสโคโรนาสายพันธุ์ใหม่ (SARS-CoV-2) ไวรัสดังกล่าวได้รับการยืนยันว่าได้ไปสู่ประเทศอียิปต์เมื่อวันที่ 14 กุมภาพันธ์ พ.ศ. 2563
ภูมิหลัง.
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาตัวใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งได้รายงานต่อองค์การอนามัยโลกในวันที่ 31 ธันวาคม พ.ศ. 2562
อัตราการตายของผู้ป่วยโควิด-19 นั้นต่ำกว่าโรคซาร์สปี พ.ศ. 2546 มาก แต่การแพร่เชื้อน่าสังเกตมากกว่า ด้วยจำนวนผู้เสียชีวิตที่มีความหมาย
เรือสำราญแม่น้ำไนล์.
เมื่อวันที่ 6 มีนาคม กระทรวงสาธารณสุขอียิปต์และองค์การอนามัยโลกยืนยันว่ามีผู้ป่วยใหม่ 12 รายของไวรัสโคโรนาสายพันธุ์ใหม่ (SARS-CoV-2) ผู้ติดเชื้ออยู่ในหมู่พนักงานชาวอียิปต์บนเรือสำราญแม่น้ำไนล์ เดินทางจากอัสวานไปลักซอร์ เรือลำนี้เป็นที่รู้จักกันในนาม หรือ"อะซารา" ทุกคนที่ตรวจแล้วติดเชื้อสำหรับไวรัสโคโรนาสายพันธุ์ใหม่ (SARS-CoV-2) ไม่ได้แสดงอาการของโรคใด ๆ จากการตรวจ พบว่าไวรัสแพร่กระจายจากนักท่องเที่ยวชาวไต้หวัน-อเมริกันบนเรือ
ผู้ป่วยที่โยงไปถึงการเดินทางจากประเทศอียิปต์.
นอกเหนือจากผู้ป่วยที่ได้รับการยืนยันภายในประเทศอียิปต์ มีผู้ป่วยที่สนับสนุนด้วยเอกสารจำนวนหนึ่งที่ถูกตรวจพบในประเทศอื่น ๆ และถูกโยงไปถึงการเดินทางจากประเทศอียิปต์ ประมาณการของผู้ป่วยดังกล่าวอย่างน้อย 97 ราย ณ สิ้นเดือนกุมภาพันธ์ พ.ศ. 2563 ตามข้อมูลสาธารณสุขและรายงานข่าว
การตอบสนองของรัฐบาล.
การตรวจสอบ.
สื่อต่างประเทศรายงานว่ามีบุคคลบางคนถูกจับกุมเพราะถูกกล่าวหาว่าเผยแพร่ข้อมูลเท็จเกี่ยวกับการแพร่ระบาดของโรคโคโรนาไวรัส
สโมสรฟุตบอลเบตาร์เยรูซาเลม

สโมสรฟุตบอลเบตาร์เยรูซาเลม ("Moadon Kaduregel Beitar Yerushalayim") หรือ เบตาร์เยรูซาเลม หรือ เบตาร์ เป็นสโมสรฟุตบอลอาชีพอิสราเอลที่ตั้งอยู่ที่เยรูซาเลม ปัจจุบันลงแข่งขันในอิสราเอลพรีเมียร์ลีก ซึ่งเป็นลีกฟุตบอลสูงสุดของประเทศอิสราเอล
สโมสรก่อตั้งขึ้นใน ค.ศ. 1936 โดยชมูเอล กีร์ชสไตน์ และดาบิด ฮอร์น สีประจำสโมสรคือสีเหลืองและสีดำ สนามเหย้าของสโมสรคือสนามกีฬาเท็ดดี ตั้งอยู่ที่ย่านมัลฮาในเยรูซาเลม เปิดใช้งานมาตั้งแต่ ค.ศ. 1991 มีความจุ 31,733 ที่นั่ง
แฟนของเบตาร์ถูกวิพากย์วิจารณ์ในวงการฟุตบอลอิสราเอล เนื่องจากเป็นพันธมิตรอย่างไม่เป็นทางการกับกลุ่มเคลื่อนไหวรีวิชันนิสต์ซิโอนิซึม (Revisionist Zionism) และพรรคลีกุด ซึ่งเป็นพรรคการเมืองฝั่งขวา เบตาร์เป็นเพียงสโมสรเดียวในอิสราเอลพรีเมียร์ลีกที่ไม่เคยเซ็นสัญญาผู้เล่นชาวอาหรับ และแฟนสโมสรได้แต่งเพลงเชียร์ 'เดททูอาหรับส์' (Death to Arabs) อย่างไรก็ตาม ในเดือนมกราคม ค.ศ. 2019 สโมสรได้ร่วมแสดงความยินดีกับการที่ไม่มีแฟนร้องเพลงเชียร์เหยียดชาติพันธุ์เป็นรอบปีแรก
ในประเทศ เบตาร์ชนะเลิศอิสราเอลพรีเมียร์ลีก 6 สมัย ชนะเลิศอิสราเอลคัพ 7 สมัย และชนะเลิศอิสราเอลซูเปอร์คัพ 2 สมัย
อิสราเอลซูเปอร์คัพ

อิสราเอลซูเปอร์คัพ หรือ แชมป์แห่งแชมป์ (Aluf HaAlufim) เป็นการแข่งขันฟุตบอลของประเทศอิสราเอล โดยเป็นการพบกันระหว่างทีมชนะเลิศอิสราเอลพรีเมียร์ลีกกับทีมชนะเลิศอิสราเอลสเตตคัพ ในกรณีที่มีทีมคว้าดับเบิลแชมป์ ทีมรองชนะเลิศพรีเมียร์ลีกได้สิทธิ์เข้าร่วมแข่งขันแทน
ซูเปอร์คัพแข่งขันครั้งแรกใน ค.ศ. 1957 แต่เป็นการแข่งขันอย่างไม่เป็นทางการ และยังไม่ได้ถูกรับรองจากสมาคมฟุตบอลอิสราเอลจนถึง ค.ศ. 1969 หลังจากที่การแข่งขันได้รับการรับรองจากสมาคม ก็ได้จัดการแข่งขันขึ้นทุกปียกเว้นใน ค.ศ. 1972, 1973 และ 1987 ต่อมาใน ค.ศ. 1990 การแข่งขันนี้ได้ถูกยกเลิกไป และกลับมาแข่งขันกันใหม่อีกครั้งใน ค.ศ. 2015
สโมสรที่ประสบความสำเร็จในรายการนี้มากที่สุดคือ ฮาโปเอลเทลอาวีฟ, มัคคาบีเนตันยา และมัคคาบีเทลอาวีฟ ซึ่งชนะเลิศทีมละ 5 สมัย
บรูโน ลิมา

ความสำเร็จด้านกีฬา.
สโมสร.
แชมป์ระดับชาติ.
• 2014/2015 อาร์เจนตินาคัพ กับ โบลิวาร์ โวเลย์
• 2014/2015 ชิงแชมป์อาร์เจนตินา กับ โบลิวาร์ โวเลย์
• 2017/2018 เฟรนช์ ซูเปอร์คัพ กับ Chaumont VB 52
ทีมชาติ.
• 2012 CSV U19 ชิงแชมป์อเมริกาใต้
• 2015 FIVB U21 ชิงแชมป์โลก
• 2016 แพน-อเมริกัน คัพ
• 2016 U23 แพนอเมริกัน คัพ
• 2017 แพน-อเมริกัน คัพ
• 2019 CSV ชิงแชมป์อเมริกาใต้
บุคคล.
• 2019: FIVB เนชันส์ลีก – Best Spiker
• 2019: CSV ชิงแชมป์เมริกาใต้ – Best Opposite
เทศบาลตำบลแวงน้อย

เทศบาลตำบลแวงน้อย ตั้งอยู่ที่ อำเภอแวงน้อย จังหวัดขอนแก่น พื้นที่เขตเทศบาลฯ เป็นส่วนหนึ่งของบริเวณที่ราบตอนกลางของอําเภอลักษณะพื้นที่ประชาชนตั้งบ้านเรือน อยู่หนาแน่นในบริเวณตอนกลางของเขตเทศบาล ซึ่งเป็นบริเวณที่มีแหล่งน้ำสาธารณะเช่น สระน้ำหนองแวง สวนสาธารณะ หนองห้วยหาด และลำห้วยขอนขวาง ครอบคลุมพื้นที่บางส่วนของตำบลแวงน้อย
ประวัติ.
เทศบาลตำบลแวงน้อย เดิมก่อตั้งเป็น สุขาภิบาลแวงน้อย โดยแบ่งท้องที่บางส่วนขงตำบลแวงน้อยอันเป็นบริเวณที่ตั้งที่ว่าการกิ่งอำเภอแวงน้อย อำเภอพล ออกมาจัดตั้งขึ้นในเมื่อวันที่ 17 ตุลาคม พ.ศ. 2515 ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงน้อย เป็นเทศบาลตำบลแวงน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบัน 
การปกครอง.
เทศบาลตำบลแวงน้อย ครอบคลุมพื้นที่บางส่วนของตำบลแวงน้อย แบ่งออกเป็นจำนวน 3 หมู่บ้าน ได้แก่
พาราลิมปิกฤดูหนาว 2018

<ns>10</ns>
 <id>189661</id>
 <redirect title="แม่แบบ:Infobox games" />
 <revision>
 <id>10570827</id>
 <parentid>10120151</parentid>
 <timestamp>2023-02-07T15:10:23Z</timestamp>
 <contributor>
 <username>Ginphuaktidfun</username>
 <id>399044</id>
 </contributor>
 <comment>เปลี่ยนเป้าหมายการเปลี่ยนทางจาก เป็น </comment>
 <origin>10570827</origin>
 <model>wikitext</model>
 <format>text/x-wiki</format>
พาราลิมปิกฤดูหนาว 2018  เป็นการแข่งขันกีฬาพาราลิมปิกฤดูหนาวครั้งที่ 12 จัดขึ้น ณ เมืองพย็องชัง, จังหวัดคังวอน, ประเทศเกาหลีใต้ ระหว่างวันที่ 9 ถึง 18 มีนาคม, พ.ศ. 2561.
พิธีการ.
พิธีเปิด.
พิธีเปิดเริ่มขึ้นเมื่อวันที่ 9 มีนาคม พ.ศ. 2561 ซึ่งจัดขึ้นที่สนามกีฬาโอลิมปิกพย็องชัง สนามนี้เป็นสนามที่สร้างขึ้นมาโดยเฉพาะไว้สำหรับพิธีการ
กีฬา.
กีฬาในพาราลิมปิกฤดูหนาว 2018 มีทั้งหมด 6 ชนิดกีฬา มีเหรียญกีฬาทั้งหมด 80 เหรียญ
ตารางการแข่งขัน.
ข้างล่างนี้เป็นตารางการแข่งขันพาราลิมปิกฤดูหนาว 2018, กล่องสีฟ้าคือกล่องเวลาการคัดเลือก กล่องสีเหลืองคือกล่องเวลาในรอบชิงชนะเลิศ ส่วนหมายเลขที่อยู่ในกล่องสีเหลืองนั้นหมายถึงจำนวนเหรียญที่จะได้รับในชนิดกีฬานั้น
สนามแข่งขัน.
อัลเพนเซีย.
รีสอร์ทอัลเพนเซียเป็นจุดสำคัญพาราลิมปิกฤดูหนาว 2018
ตารางเหรียญ.
</onlyinclude>
ฮะดีษษะกอลัยน์

ฮะดีษษะกอลัยน์ (สิ่งหนักสองสิ่ง) เป็นฮะดีษหนึ่งที่มุตะวาติรของท่านศาสดาแห่งอิสลาม<templatestyles src="แม่แบบ:คำพูด/style.css" />انی تارک فیکم الثقلین کتاب الله وعترتی ما ان تمسکتم بهما لن تضلوا بعدی: کتاب الله فیه‌الهدی والنور حبل ممدود من السماء الی الارض وعترتی اهل بیتی وان اللطیف الخبیر قد اخبرنی‌انهما لن یفترقا حتی یردا علی الحوض وانظروا کیف تخلفونی فیهما"แท้จริงฉันฝากฝังสิ่งหนักสองสิ่งไว้ในหมู่พวกท่าน คือ คัมภีร์ของอัลลอฮ์ และลูกหลานของฉัน หากพวกท่านยึดสองสิ่งนี้แล้ว พวกท่านจะไม่หลงทางเลยภายหลังจากฉัน คัมภีร์ของอัลลอฮ์นั้นมีทางนำและรัศมีในนั้น คือสายเชือกที่ทอดยาวจากชั้นฟ้าสู่ผืนดิน ส่วนลูกหลานของฉัน คือ ครอบครัว (อะฮ์ลุลบัยต์) ของฉัน แท้จริงพระผู้ทรงอ่อนโยน พระผู้ทรงตระหนักยิ่งได้แจ้งข่าวแก่ฉันว่า แท้จริงทั้งสองสิ่งนี้จะไม่แยกออกจากกันเลยจนกว่าจะพบฉัน ณ บ่อน้ำ แล้วจงดูเถิดพวกท่านจะฝ่าฝืนฉันอย่างไรเกี่ยวกับสองสิ่งนี้"
อุมมุสะละมะฮ์ ก็รายงานฮะดีษหนึ่งที่มีใจความเดียวกับฮะดีษษะกอลัยน์จากท่านศาสดาแห่งอิสลามไว้เช่นกันว่า "อาลีอยู่กับกุรอาน และกุรอานก็อยู่กับอาลี ทั้งสองจะไม่แยกออกจากกัน จนกว่าจะพบฉัน ณ บ่อน้ำเกาษัร"
มีรฮามิด ฮุเซน กล่าวชื่อของบุคคลเหล่านี้ไว้ และยังยืนยันถึงความถูกต้องของฮะดีษษะกอลัยน์ไว้ในวารสาร (ดารุตตักรีบ บัยนัลมะษาฮิบิล อิสลามียะติ) ที่ตีพิมพ์เกี่ยวกับเรื่องไว้ในอียิปต์เมื่อหลายปีก่อน
ฮะดีษษะกอลัยน์ เป็นหนึ่งในกรณีที่พิพาทกันระหว่างชาวซุนนีและชาวชีอะฮ์ โดยชีอะฮ์กล่าวแก่ชาวซุนนีว่า ผู้นำของพวกเขา ท่านอุมัร บิน ค็อฏฏอบ ไม่ให้เกียรติการชี้นำของท่านศาสดาในฮะดีษนี้ ด้วยคำกล่าวที่เป็นที่รู้จักกันของเขาที่ว่า คัมภีร์ของอัลลอฮ์ก็เพียงพอแล้วสำหรับเรา(ฮัสบุนากิตาบั้ลลอฮ์) 
ความหมายของ ษิกล์.
ษิกล์ ในพจนานุกรม หมายถึง สิ่งหนักและขุมทรัพย์
แหล่งอ้างอิง ฮะดีษษะกอลัยน์.
ตำรามากมายทัังของชีอะฮ์และซุนนีที่กล่าวถึงฮะดีษนี้ไว้ แหล่งอ้างอิงบางส่วนของชาวซุนนีที่บันทึกฮะดีษษะกอลัยน์ไว้ ได้แก่:
ลิงก์ที่เกี่ยวข้อง.
การวิเคราะห์เกี่ยวกับฮะดีษษะกอลัยน์
ตำบลแวงใหญ่

แวงใหญ่ เป็นตำบลในอำเภอแวงใหญ่ จังหวัดขอนแก่น มีพื้นที่ 26.70 ตารางกิโลเมตร ห่างจากตัวจังหวัดขอนแก่น 72 กิโลเมตร และห่างจากกรุงเทพมหานคร 372 กิโลเมตร
ประวัติ.
เดิมทีพื้นที่ตำบลแวงใหญ่เป็นเพียงหมู่บ้านในเขตตำบลคอนฉิม เมื่อวันที่ 1 กันยายน พ.ศ. 2522 ทางราชการได้ประกาศแบ่งแยกท้องที่เป็นออกมาจัดตั้ง ตำบลแวงใหญ่ กิ่งอำเภอแวงใหญ่ ต่อมาเมื่อวันที่ 11 กันยายน พ.ศ. 2533 มีประกาศกระทรวงมหาดไทยจัดตั้งสุขาภิบาลขึ้น ชื่อว่า สุขาภิบาลแวงใหญ่ โดยแบ่งท้องที่บางส่วนของตำบลแวงใหญ่ อำเภอแวงใหญ่ อันมีสภาพสมควรที่จะยกฐานะเป็นสุขาภิบาลได้และเพื่อประโยชน์ในการทะนุบำรุงท้องถิ่นให้เจริญก้าวหน้ายิ่งขึ้นไป 
ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงใหญ่ เป็นเทศบาลตำบลแวงใหญ่ ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 หลักจากยกฐานะเป็นเทศบาลตำบลแวงใหญ่ได้มีการเปลี่ยนแปลงพื้นที่เขตเทศบาลจากเดิมพื้นที่ ประมาณ 6.77 ตารางกิโลเมตร เป็นพื้นที่ ประมาณ 26.7 ตารางกิโลเมตร ตามพระราชกฤษฎีกาเปลี่ยนแปลงเขตเทศบาลการยุบรวมสภาตำบลแวงใหญ่กับเทศบาลตำบลแวงใหญ่ 
สำหรับความเป็นมาของชื่อ "แวงใหญ่" เป็นการบอกเล่าต่อ ๆ กันมาว่า บริเวณที่ตั้งหมู่บ้าน แวงใหญ่ ในปัจจุบันมีหนองน้ำขนาดใหญ่ ชื่อหนองแวงมีประชากรกลุ่มแรกอพยพมาจากจังหวัดนครปฐม ชัยภูมิ อุดรธานี ชลบุรี และนครราชสีมา เป็นต้น ซึ่งครอบครัวไทยที่อพยพเข้ามาอยู่ในหมู่บ้านแวงใหญ่ เข้าใจว่าเป็นประชาชนที่อพยพหนีสงคราม เมื่อปี พ.ศ. 2321 สมัยสงครามพระเจ้ากรุงธนบุรี ให้แม่ทัพไปตีกรุงเวียงจันทน์ ได้ยกทัพผ่านมาเห็นพื้นที่บริเวณหนองแวงเป็นทำเลที่เหมาะสม มีแหล่งน้ำอุดมสมบูรณ์ มีป่าไม้สัตว์ป่าชุกชุม เมื่อเสร็จศึกแล้ว บางส่วนมีความพอใจจึงตั้งเป็นที่อยู่อาศัยทำมาหากิน และเรียกชื่อหมู่บ้านตามลักษณะหนองน้ำขนาดใหญ่ มีป่าต้นแวง (พืชตระกูลเดียวกับผือ) ขึ้นเป็นจำนวนมาก จึงเรียกชื่อว่า บ้านแวงใหญ่ บ้านแวงใหญ่นี้มีผู้สันนิษฐานว่า เดิมเคยเป็นที่อยู่อาศัยของชนชาวมอญ สมัยโบราณ เนื่องจากมีการขุดพบพัทธสีมาเก่าแก่มากอยู่บริเวณหนองโบสถ์ และพบโครงกระดูกมนุษย์โบราณ พบเศษอิฐ เศษกระเบื้องดินเผา สมัยโบราณเป็นจำนวนมาก ที่บ้านดอนบาลไทในปัจจุบัน
การแบ่งเขตการปกครอง.
ตำบลแวงใหญ่แบ่งเขตการปกครองออกเป็น 7 หมู่บ้าน ได้แก่
พระราชโพธิวรคุณ (พายัพ ฐิตปุญฺโญ)

ดร.(กิตติมศักดิ์) พระราชโพธิวรคุณ นามเดิม พายัพ กาวิยศ ฉายา ฐิตปุญฺโญ เป็นพระราชาคณะชั้นราช ปัจจุบันดำรงตำแหน่งเจ้าอาวาสพระอารามหลวงวัดพระธาตุดอยสะเก็ด อำเภอดอยสะเก็ด รองเจ้าคณะจังหวัดเชียงใหม่ อดีตเจ้าคณะอำเภอดอยสะเก็ด
ชาติภูมิ.
ชื่อ พายัพ นามสกุล กาวิยศ เกิดวันที่ 12 เดือน กันยายน พ.ศ. 2488 ปีระกา เป็นบุตรของนายศรี นางลัย ภูมิลำเนาเดิม บ้านเลขที่ 12/1 ถนนสุมนเทวราช ตำบลในเวียง อำเภอเมืองน่าน จังหวัดน่าน
บรรพชาและอุปสมบท.
เมื่อวันที่ 30 เดือน มีนาคม พ.ศ. 2509 ปีมะเมีย ณ วัดพระเนตร ตำบลเวียงเหนือ อำเภอเมืองน่าน จังหวัดน่าน โดยมี พระครูอรรถธรรมวิภัช วัดพญาภู ตำบลในเวียง อำเภอเมืองน่าน จังหวัดน่าน (พระเทพนันนาจารย์ อดีตเจ้าคณะจังหวัดน่าน) เป็นพระอุปัชฌาย์ พระสมุห์บุญเลื่อน ติลโก วัดพระเนตร ตำบลในเวียง อำเภอเมืองน่าน จังหวัดน่าน (พระครูบุญกิจสุนทร อดีตเจ้าคณะตำบลในเวียง เขต 1 อดีตเจ้าอาวาสวัดพระเนตร) เป็นพระกรรมวาจาจารย์ พระมหาพรศักดิ์ ธมฺมวาที วัดพระธาตุช้างค้ำวรวิหาร ตำบลในเวียง อำเภอเมืองน่าน จังหวัดน่าน (พระเทพนันทาจารย์ อดีตเจ้าคณะจังหวัดน่าน) เป็นพระอนุสาวนาจารย์
สมณศักดิ์.
พระราชโพธิวรคุณได้รับพระมหากรุณาธิคุณโปรดพระราชทานสมณศักดิ์ตามลำดับดังนี้
วันอลวน วิญญาณอลเวง

วันอลวน วิญญาณอลเวง  เป็นภาพยนตร์คอมพิวเตอร์แอนิเมชันสามมิติแนวมิวสิคัลจินตนิมิตสัญชาติอเมริกัน ที่ออกฉายในปี ค.ศ. 2017 ผลิตโดยพิกซาร์แอนิเมชันสตูดิโอส์ และจำหน่ายโดยวอลต์ดิสนีย์พิกเชอส์ ภาพยนตร์เรื่องนี้ดัดแปลงจากแนวคิดดั้งเดิมโดย Lee Unkrich และผลงานการร่วมกำกับระหว่าง Unkrich เอง กับ Adrian Molina เป็นเรื่องของเด็กชายคนหนึ่งชื่อ Miguel Rivera ผู้ซึ่งบังเอิญพลัดเข้าไปในโลกของผู้วายชนม์ และต้องขอความช่วยเหลือจากบรรพบุรุษผู้เป็นนักดนตรีเพื่อที่จะกลับมาหาครอบครัวในโลกของคนเป็น
แนวคิดหลักของภาพยนตร์เรื่องนี้มีพื้นฐานมาจากเทศกาลแห่งคนตาย  ของชาวเม็กซิโก แต่งเป็นเรื่องโดย Unkrich, Jason Katz, Matthew Aldrich, และ Molina เขียนบทโดย Molina และ Uldrich พิกซาร์เริ่มงานสร้างภาพยนตร์เรื่องนี้ตั้งแต่ปี ค.ศ. 2016 โดย Unkrich และทีมงานส่วนหนึ่งได้เดินทางไปยังประเทศเม็กซิโกเพื่อรวบรวมข้อมูลและแรงบันดาลใจ นักประพันธ์เพลง Michael Giacchino กลับมาร่วมงานกับพิกซาร์อีกครั้งและเป็นผู้ประพันธ์ดนตรีประกอบให้กับภาพยนตร์เรื่องนี้ นักพากย์สำคัญๆ ในเรื่องได้แก่ Anthony Gonzalez, Gael García Bernal, Benjamin Bratt, Alanna Ubach, Renée Victor, Ana Ofelia Murguía, และ Edward James Olmos ภาพยนตร์เรื่องนี้เป็นภาพยนตร์ที่มีนักแสดงนำเป็นเชื้อสายละตินเรื่องแรกที่มีทุนสร้างสูงถึงเก้าหลัก โดยถูกประมาณเอาไว้ที่ 175-200 ล้านดอลลาร์สหรัฐ
"วันอลวน วิญญาณอลเวง" ออกฉายครั้งแรกเมื่อ 20 ตุลาคม พ.ศ. 2560 ที่เทศกาลภาพยนตร์ Morelia International Film Festival ในโมเรเลีย ประเทศเม็กซิโก และออกฉายทั่วประเทศเม็กซิโกในสัปดาห์ต่อมา ซึ่งเป็นวันหยุดสุดสัปดาห์ก่อนถึงเทศกาล Day of the Dead และกลายเป็นภาพยนตร์ที่ทำรายได้สูงสุดตลอดกาลในประเทศเม็กซิโก ต่อมาจึงออกฉายทั่วประเทศสหรัฐอเมริกาเมื่อ 22 พฤศจิกายน พ.ศ. 2560 และทำรายได้ทั่วโลกรวมทั้งสิ้น 621 ล้านดอลลาร์สหรัฐ ได้รับคำชื่นชมจากนักวิจารณ์ในแง่ของคุณภาพแอนิเมชัน เสียงพากย์ ดนตรีประกอบ เพลงประกอบ เรื่องราวที่จับใจและให้ความเคารพต่อวัฒนธรรมพื้นเมืองเม็กซิโก ได้รับรางวัลต่างๆ จำนวนมาก ได้แก่ เป็นภาพยนตร์แอนิเมชันยอดเยี่ยม พ.ศ. 2560 จาก National Board of Review, ได้รับการเสนอชื่อเข้าชิงรางวัลภาพยนตร์แอนิเมชันขนาดยาวยอดเยี่ยมใน Annie Award และ BAFTA Award, ได้รับรางวัลลูกโลกทองคำครั้งที่ 75 สาขาภาพยนตร์แอนิเมชันขนาดยาวยอดเยี่ยม และได้รับการเสนอชื่อเข้าชิงรางวัลเพลงแต่งใหม่ยอดเยี่ยม ("Remember Me") นอกจากนี้ยังได้รับรางวัลภาพยนตร์แอนิเมชันขนาดยาวยอดเยี่ยมและเพลงยอดเยี่ยมจาก 23red Critics' Choice Award และรางวัลออสการ์ ครั้งที่ 90 สาขาภาพยนตร์แอนิเมชันยอดเยี่ยม
Re-Master Thailand

รายการ Re-Master Thailand เป็นรายการมิวสิกวาไรตี้โชว์การแข่งขันเพลงไทยสากลของเหล่าศิลปินทั่วฟ้าเมืองไทยที่จะมาเปลี่ยนเพลงดังของศิลปินแต่ละท่านให้มีทำนองเพลงที่เปลี่ยนไปอย่างสิ้นเชิงและผู้ชนะก็จะได้บันทึกลงแผ่นเสียง Re-Master โดยออกอากาศครั้งแรกทุกวันเสาร์ เวลา 20.15 - 22.00 น. เริ่มออกอากาศครั้งแรกวันเสาร์ที่ 11 พฤศจิกายน พ.ศ. 2560 ต่อจากรายการ ร้องล่าเนื้อที่ออกอากาศจบไปเมื่อวันที่ 4 พฤศจิกายน พ.ศ. 2560 ทาง ช่องวัน ผลิตโดย บริษัท เดอะ วัน เอ็นเตอร์ไพรส์ จำกัด ร่วมกับ บริษัท ซีเนริโอ จำกัด และ บริษัท ใจอั้น จำกัด (GI-AUN Co.,Ltd.) ผู้ดำเนินรายการได้แก่ สมพล ปิยะพงศ์สิริ (ดีเจไก่) และในปี พ.ศ. 2561 ทางสถานีได้ย้ายวันและเวลาการออกอากาศใหม่เป็นทุกวันอาทิตย์ เวลา 18.20 - 20.00 น. หลังจบจากรายการ เดินหน้าประเทศไทย เริ่มวันที่ 7 มกราคม พ.ศ. 2561 - 25 กุมภาพันธ์ พ.ศ. 2561
รูปแบบและกติการายการ Re-Master Thailand.
โดยศิลปินของทั้งสีแดงและสีน้ำเงินก็จะมี Music Director คือคุณ ณฐพล ศรีจอมขวัญ มาควบคุมดูแลในการ Re-Master เพลงดังของศิลปินแต่ละท่านให้มีท่วงทำนองที่เปลี่ยนไปหลากหลายแนวเพลงจากเวอร์ชันเดิมที่แฟนเพลงคุ้นเคย
และมีผลโหวตจากผู้ชมในห้องส่งรายการที่จะกดโหวตผ่านโทรศัพท์มือถือเพื่อตัดสินว่าศิลปินจากสีแดงหรือสีน้ำเงินใครจะมีคะแนนโหวตที่สูงมากกว่ากันก็จะได้บันทึกเพลงที่ศิลปินแต่ละท่านได้ร้องไว้นำมาลงแผ่นเสียง Re-Master ในกรณีที่มีคะแนนโหวตเสมอกันจะให้ลงแผ่นเสียง Re-Master ทั้ง 2 คน
พระราชวังเทอเรม

พระราชวังเทอเรม หรือ พระราชวังเทอเรมนอย  เป็นอาคารที่สำคัญทางประวัติศาสตร์ในหมู่พระราชวังเครมลินแห่งมอสโก ประเทศรัสเซีย ซึ่งเคยถูกใช้เป็นที่ประทับของซาร์แห่งรัสเซียในคริสต์ศตวรรษที่ 17 ชื่อของพระราชวังได้มาจากคำในภาษากรีกที่ว่า τερεμνον (แปลว่า ที่พักอาศัย) ปัจจุบันอาคารดังกล่าวไม่สามารถเข้าชมได้ เนื่องจากถูกใช้เป็นที่พำนักอย่างเป็นทางการของประธานาธิบดีรัสเซีย
ในคริสต์ศตวรรษที่ 16 อาโลอิซิโอ ดา มิลาโน สถาปนิกชาวอิตาลี ได้ทำการก่อสร้างสถานที่พำนักสำหรับเหล่าพระราชวงศ์แห่งแรกในบริเวณนี้ แต่มีเพียงชั้นล่างเท่านั้นที่ยังคงหลงเหลือให้เห็นถึงปัจจุบัน พระเจ้าซาร์พระองค์แรกแห่งราชวงศ์โรมานอฟ คือ ซาร์มีไฮล์ที่ 1 แห่งรัสเซีย ได้ก่อสร้างพระราชวังแห่งนี้ใหม่จนแล้วเสร็จในช่วงปีค.ศ. 1635 - 1636 อาคารแห่งใหม่ล้อมรอบไปด้วยอาคารต่างๆและสิ่งก่อสร้างที่เพิ่มเติมขึ้นมา รวมถึงแท่นยกพื้นโบยาร์ ขั้นบันไดและระเบียงสีทอง และป้อมหอคอยต่างๆ ด้วยพระประสงค์ของซาร์มีไฮล์ ทรงให้สร้างห้องชุดสีทองของซารีนาไว้ร่วมในพระราชวังด้วย ซึ่งเป็นการสร้างให้เหมือนกับรัชสมัยของซาร์อีวานที่ 4 แห่งรัสเซีย ในช่วงคริสต์ทศวรรษที่ 1560 ซึ่งขนาบไปด้วยโดมสีทอง 11 หลังของมหาวิหาร Upper Saviour ความซับซ้อนของพระราชวังยังคงปรากฏให้เห็นจากการก่อสร้างโบสถ์หลายแห่งในช่วงการก่อสร้างแรกๆ รวมถึงการสร้างโบสถ์การประสูติของพระแม่ผู้นิรมลด้วย (Church of the Virgin's Nativity) ในช่วงคริสต์ทศวรรษที่ 1360
พระราชวังมีทั้งหมด 5 ชั้น ชั้นที่สามเป็นที่ประทับขององค์ซารีนาและพระโอรสธิดา ชั้นที่สี่เป็นที่ประทับส่วนพระองค์ของพระเจ้าซาร์ ชั้นบนเหนือนั้นจะมีลักษณะโครงสร้างแบบเต็นท์ใช้สำหรับประชุมสภาโบยาร์ดูมา ภายนอกมีการตกแต่งอย่างประณีตด้วยลวดลายอิฐและกระเบื้องเคลือบสีแดง เหลือง และส้ม ภายในเคยถูกตกแต่งด้วยภาพวาด แต่ภาพจิตรกรรมฝาผนังยุคดั้งเดิมถูกทำลายจากเพลิงไหม้ไปแล้ว ในไฟไหม้ใหญ่ปีค.ศ. 1812 การตกแต่งภายในจึงถูกปรับปรุงใหม่ให้สอดคล้องกับภาพวาดเก่าในแบบสถาปัตยกรรมรัสเซียยุคฟื้นฟู
คณะทรัพยากรธรรมชาติ มหาวิทยาลัยเทคโนโลยีราชมงคลอีสาน

คณะทรัพยากรธรรมชาติ มหาวิทยาลัยเทคโนโลยีราชมงคลอีสาน วิทยาเขตสกลนคร เป็น หน่วยงานของรัฐ สังกัด มหาวิทยาลัยเทคโนโลยีราชมงคลอีสาน ได้มีรูปแบบการจัดการเรียนการสอนที่หลากหลาย (Multi technology Campus) เพื่อตอบสนองความต้องการของนักเรียน นักศึกษา และชุมชนในภาคตะวันออกเฉียงเหนือตอนบน
ประวัติ.
เมื่อปี พ.ศ. 2530 จังหวัดสกลนครได้ขอเสนอจัดตั้งวิทยาลัยเกษตรกรรม ขึ้นในพื้นที่ตำบลแร่ อำเภอพังโคน จังหวัดสกลนคร ต่อกระทรวงศึกษาธิการในการพิจารณาของกระทรวงฯ เป็นว่ายังไม่สมควรจัดตั้งวิทยาลัยเกษตรกรรมในจังหวัดสกลนครตามที่ขอ จึงให้ชะลอการจัดตั้งไว้ก่อน
หลักจากนั้น เมื่อวันที่ 20 มกราคม พ.ศ. 2532 กระทรวงศึกษาธิการ ได้มอบนโยบายและโครงการดังกล่าวให้ สถาบันเทคโนโลยีราชมงคล และสถาบันฯ ได้พิจารณาความเป็นไปได้ในการจัดตั้งเป็น สถาบันวิจัยและฝึกอบรมการเกษตรสกลนคร และได้ทำการศึกษาข้อมูลและวิเคราะห์ความเป็นไปได้ในทางด้านต่าง ๆ แล้วมีความเห็นชอบว่า สถานที่ดังกล่าวมีความเหมาะสมแก่การทดลองวิจัยทางการเกษตร หากจัดตั้งสถาบันวิจัยและฝึกอบรมการเกษตรสกลนครขึ้น สามารถอำนวยความสะดวกแก่การประกอบอาชีพของราษฎรอย่างยิ่ง และยังส่งผลต่อการศึกษาสาขาวิชาเกษตรกรรมของนักศึกษาโดยตรงอีก
เมื่อวันที่ 15 สิงหาคม พ.ศ. 2532 กระทรวงมหาดไทยได้อนุมัติให้ใช้ที่ดินทำเลเลี้ยงสัตว์ข้างต้นเป็นสถานที่ตั้งและโครงการได้รับความเห็นชอบจากคณะกรรมการศึกษาแห่งชาติ สำนักงานคณะกรรมการพัฒนาการเศรษฐกิจและสังคมแห่งชาติ สำนักงาน ก.พ. สำนักงบประมาณ และคณะรัฐมนตรี ในการประชุมศึกษา โดยมีมติเห็นชอบด้วยกับโครงการจัดตั้งสถาบันวิจัยและฝึกอบรมการเกษตรสกลนคร และอนุมัติให้บรรจุโครงการ ฯ เข้าไว้ในแผนพัฒนาเศรษฐกิจและสังคมแห่งชาติ ฉบับที่ 6 กระทรวงศึกษาธิการได้ประกาศจัดตั้งสถาบันวิจัยและฝึกอบรมการเกษตรสกลนคร ในสังกัดสถาบันเทคโนโลยีราชมงคล  
ต่อมาเมื่อปี พ.ศ. 2558 มีประกาศใช้ พระราชบัญญัติ มหาวิทยาลัยเทคโนโลยีราชมงคล พ.ศ. 2548 จึงเปลี่ยนชื่อจาก สถาบันวิจัยและฝึกอบรมการเกษตรสกลนคร เป็น คณะทรัพยากรธรรมชาติ มาจนถึงปัจจุบัน
สโมสรฟุตบอลวิทยาลัยเทคโนโลยีพณิชยการราชดำเนิน

สโมสรฟุตบอลวิทยาลัยเทคโนโลยีพณิชยการราชดำเนิน เป็นสโมสรฟุตบอลในประเทศไทย ตั้งอยู่ที่เขตทวีวัฒนา จังหวัดกรุงเทพมหานคร เป็นตัวแทนทีมฟุตบอลของวิทยาลัยเทคโนโลยีพณิชยการราชดำเนิน ปัจจุบันลงแข่งขันในระดับไทยแลนด์ อเมเจอร์ลีก
สโมสรเคยเข้าร่วมการแข่งขัน ไทยลีกดิวิชัน 2 ในปี 2550 และ 2551 ก่อนที่จะตกชั้นมาเล่นใน ฟุตบอลชิงถ้วยพระราชทาน
ผู้เล่นชุดปัจจุบัน.
<templatestyles src="Template:Football squad player/styles.css" />
จังหวัดบั๊กซาง

บั๊กซาง  เป็นจังหวัดในภาคตะวันออกเฉียงเหนือของเวียดนาม ตั้งอยู่ห่างจากฮานอยไปประมาณ จังหวัดมีเนื้อที่ 3,827.45 ตารางกิโลเมตร ใน ค.ศ. 2019 มีประชากร 1,803,950 คน
จังหวัดบั๊กซางตั้งอยู่บริเวณดินดอนสามเหลี่ยมปากแม่น้ำแดง มีอาณาเขตจรดจังหวัดกว๋างนิญทางทิศตะวันออก จรดจังหวัดหลั่งเซินทางทิศเหนือ จรดจังหวัดท้ายเงวียนและอำเภอซ้อกเซินของเทศบาลนครฮานอยทางทิศตะวันตก จรดจังหวัดบั๊กนิญและจังหวัดหายเซืองทางทิศใต้
ลิ้นจี่.
ลิ้นจี่เป็นพืชผลไม้ที่โดดเด่นของจังหวัดบั๊กซาง โดยมีผลผลิตคิดเป็นเป็น 20,248 ตัน พันธุ์นี้มีต้นกำเนิดมาจาก จังหวัดหายเซือง โดยได้รับการขึ้นทะเบียนเป็น สิ่งบ่งชี้ทางภูมิศาสตร์ และได้รับการปลูกฝังในเชิงพาณิชย์ในอำเภอหลุกหงั่น อำเภอหลุกนาม และอำเภอเอียนเท้ของจังหวัดนอกเหนือจากจังหวัดอื่น ๆ 
"ลิ้นจี่ บั๊กซาง" เป็นลิ้นจี่ที่มีลักษณะพิเศษตรงที่มีขนาดใหญ่ และความหวานมากกว่าลิ้นจี่ในแหล่งเพาะปลูกอื่น ๆ ของเวียดนาม
　นอกจากส่งขายเป็นลิ้นจี่สดแล้ว ยังส่งขายในรูปแบบลิ้นจี่แช่แข็งทั้งผล และลิ้นจี้แช่แข็งที่ปอกเปลือกกับเอาเมล็ดออกแล้ว
　ลิ้นจี่ บั๊กซาง ได้รับการขึ้นทะเบียนเป็นสิ่งบ่งชี้ทางภูมิศาสตร์ที่เวียดนามเมื่อปี 2008 และในปี 2020 ผลบังคับใช้จากข้อตกลงการค้าเสรีระหว่างสหภาพยุโรป-เวียดนาม (EVFTA) ทำให้ได้รับการอนุรักษ์เป็นสิ่งบ่งชี้ทางภูมิศาสตร์ใน EU ด้วยเช่นกัน
"ลิ้นจี่ บั๊กซาง" ใช้สายพันธุ์ "Thieu" และต้องมาจากการขยายพันธุ์โดยไม่ใช้เพศจากต้นลิ้นจี่ลักษณะดีในพื้นที่แหล่งผลิตเท่านั้น
　วิธีเพาะปลูก ทำโดยตัดแต่งกิ่งเกือบทั้งหมดหลังเก็บเกี่ยว รวมทั้งกิ่งใหญ่ ๆ ด้วย
　สำหรับเกณฑ์ส่งขาย สามารถส่งขายได้เฉพาะผลที่ไม่มีบาดแผลหรือความเสียหายชัดเจนเท่านั้น ส่วนลิ้นจี่แช่แข็งทั้งผล จะสามารถส่งขายได้เฉพาะผลที่ไม่มีบาดแผลหรือความเสียหายชัดเจน มีชั้นน้ำแข็งบาง ๆ เกาะติดผิวนอกผล ผลแข็ง และแต่ละผลแยกออกจากกัน
　และลิ้นจี้แช่แข็งที่ปอกเปลือกกับเอาเมล็ดออกแล้ว สามารถส่งขายได้เฉพาะผลที่ไม่มีบาดแผลหรือความเสียหายชัดเจน มีชั้นน้ำแข็งบาง ๆ เกาะติดผิวนอกผล ผลแข็ง และแต่ละผลแยกออกจากกัน
แหล่งผลิตมีภูมิประเทศเป็นแผ่นดินแอ่งที่มีพื้นที่ภูเขาล้อมรอบ ภูมิประเทศนี้ทำให้เกิดฤดูหนาวแห้งแล้งยาวนานที่มีลักษณะเฉพาะประจำถิ่น เดือน ก.พ. เป็นช่วงที่อุณหภูมิต่ำสุดโดยมีอุณหภูมิเฉลี่ย 15.2℃ ซึ่งอุณหภูมิต่ำช่วงฤดูหนาวนี้เองคือเงื่อนไขเหมาะสมสำหรับให้ลิ้นจี่ Luc Ngan ออกดอกและติดผล
　นอกจากนี้ปริมาณน้ำฝนก็พอเหมาะกับลำดับขั้นการเติบโตและระยะเวลาเติบโตของลิ้นจี่ด้วย ขณะเดียวกันยังมีลักษณะพิเศษด้านภูมิศาสตร์ นั่นคือเมื่อเข้าระยะที่ผลเติบโต (เดือน มี.ค.-มิ.ย. ของปีถัดไป) ช่วงกลางวันของ บั๊กซาง จะยาวกว่าของแหล่งเพาะปลูกลิ้นจี่พันธุ์ Thieu แห่งอื่น ๆ
　ลิ้นจี่ บั๊กซางสามารถปลูกได้อย่างหนาแน่นบนพื้นที่เนินเขาที่มีหินกรวดเยอะ ภูมิประเทศเนินเขาสามารถเก็บน้ำใต้ดินได้น้อย จึงทำให้ผลิตลิ้นจี่ที่มีรสหวานมากได้
　ลิ้นจี่บั๊กซาง ถูกผลิตในเชิงพาณิชย์ตั้งแต่ปี 1960 อย่างต่อเนื่องเรื่อยมาจนถึงปัจจุบัน รวมเวลา 60 ปี เกษตรกรผู้ผลิตใน บั๊กซาง ต่างใช้เทคนิคตัดแต่งกิ่งหลังเก็บเกี่ยวตลอดมาในช่วงเวลา 60 ปีนี้
　ลิ้นจี่ บั๊กซาง จำหน่ายกว้างขวางทั่วทุกแห่งในเวียดนาม และส่งออกไปขายยังประเทศต่างๆ มากมาย รวมทั้งจีน, สหรัฐอเมริกา, รัสเซีย, สหภาพ EU และญี่ปุ่น ปริมาณส่งออกลิ้นจี่แช่แข็งทั้งผลสู่ญี่ปุ่นในตอนนี้อยู่ที่ประมาณปีละ 5-6 ตัน ปัจจุบันลิ้นจี่สดเองก็กระจายส่งขายไปทั่วญี่ปุ่นเช่นกัน
เขตการปกครอง.
จังหวัดบั๊กซางแบ่งเขตการปกครองออกเป็น 1 นครและ 9 อำเภอ ได้แก่
จังหวัดทัญฮว้า

ทัญฮว้า  เป็นจังหวัดในภูมิภาคชายฝั่งตอนกลางเหนือของประเทศเวียดนาม ขนาดพื้นที่ใหญ่ที่สุดเป็นอันดับที่ห้า และมีประชากรมากที่สุดเป็นอันดับที่สามในบรรดาเขตการปกครองระดับบนสุดของเวียดนามทั้ง 63 แห่ง เมืองหลักและเมืองใหญ่ที่สุดของจังหวัดคือนครทัญฮว้า จังหวัดนี้มักถูกเรียกว่า ซื้อทัญ ซึ่งแปลว่า "ดินแดนทัญฮว้า" ในภาษาเวียดนาม
จังหวัดทัญฮว้ามีพื้นที่ 11,133.4 ตารางกิโลเมตร และประชากรประมาณ 3.64 ล้านคน มีนครภายใต้จังหวัด 2 นครได้แก่ทัญฮว้าและเสิ่มเซิน เมืองระดับอำเภอ 1 เมืองได้แก่บี๋มเซิน และอำเภอ 24 อำเภอ นครเสิ่มเซินมีชื่อเสียงในด้านที่พักตากอากาศทางทะเล อยู่ห่างจากนครทัญฮว้าไปประมาณ 16 กิโลเมตร ส่วนเมืองบี๋มเซินก็เป็นย่านอุตสาหกรรมขนาดใหญ่ โดยเฉพาะการผลิตซีเมนต์
เขตการปกครอง.
จังหวัดทัญฮว้าแบ่งเขตการปกครองออกเป็น 2 นคร 1 เมือง และ 24 อำเภอ ได้แก่
จังหวัดห่าติ๋ญ

ห่าติ๋ญ  เป็นจังหวัดทางชายฝั่งตอนกลางเหนือของประเทศเวียดนาม อยู่ติดกับจังหวัดเหงะอาน สองจังหวัดนี้เคยเป็นจังหวัดเดียวกันมาก่อนคือจังหวัด "เหงะติ๋ญ" ชาวจังหวัดนี้มีสำเนียงการพูดภาษาเวียดนามที่เป็นเอกลักษณ์
จังหวัดห่าติ๋ญอยู่ห่างจากฮานอยไปทางทิศใต้ประมาณ 340 กิโลเมตร (211 ไมล์) ติดกับจังหวัดเหงะอานทางทิศเหนือ ติดกับจังหวัดกว๋างบิ่ญทางทิศใต้ ติดกับประเทศลาวทางทิศตะวันตก และติดกับทะเลจีนใต้ทางทิศตะวันออก
จังหวัดกว๋างหงาย

กว๋างหงาย  เป็นจังหวัดทางชายฝั่งตอนกลางใต้ (ริมทะเลจีนใต้) ของเวียดนาม อยู่ห่างจากฮานอย และห่างจากนครโฮจิมินห์ เส้นทางการขนส่งที่สำคัญ ได้แก่ ทางรถไฟสายเหนือ-ใต้ สถานีรถไฟที่สำคัญคือ สถานีรถไฟกว๋างหงาย และทางหลวงแห่งชาติหมายเลข 1 เอ ซึ่งเริ่มต้นที่จังหวัดนี้ นอกจากนี้ยังมีทางหลวงแห่งชาติหมายเลข 24 เชื่อมต่อกับเมืองกอนตูมในเขตที่สูงตอนกลาง สนามบินที่ใกล้ที่สุดคือท่าอากาศยานนานาชาติจูลาย ส่วนท่าเรือทางตอนเหนือของจังหวัดมีชื่อว่าซุงเกวิ๊ตและซากี่
เอกวัฒน์ นิรัตน์วรปัญญา

เอกวัฒน์ นิรัตน์วรปัญญา มีชื่อเล่นว่า เบสท์ เกิดเมื่อวันที่ 14 พฤษภาคม พ.ศ. 2538 เป็นนักแสดง นายแบบชาวไทย เบสท์ เอกวัฒน์มีผลงานที่เป็นที่รู้จักกันมากที่สุดคือ Last Summer ฤดูร้อนนั้น ฉันตาย รับบทเป็น ติ่ง My name Is love เค้าเรียกผมว่าความรัก รับบท พี่แมว เป็นต้น
ประวัติ.
เบสท์ เอกวัฒน์ นิรัตน์วรปัญญา เกิดและเติบโตที่ กรุงเทพมหานคร เบสท์ เอกวัฒน์ เคยศึกษาที่โรงเรียนบอสโกพิทักษ์ จังหวัดนครปฐม และจบการศึกษาจากโรงเรียนวัดราชบพิธ ปัจจุบันกำลังศึกษาอยูที่คณะบริหารธุรกิจ สาขาวิชาการเงินและการลงทุน มหาวิทยาลัยรังสิต โดยได้ทุนเรียนจากทาง มหาวิทยาลัยรังสิต
โรงพยาบาลกุสุมาลย์

โรงพยาบาลกุสุมาลย์  เป็นโรงพยาบาลชุมชน ระดับทุติยภูมิ (F2) ขนาด 60 เตียง สังกัดสำนักงานสาธารณสุขจังหวัดสกลนคร สำนักงานปลัดกระทรวงสาธารณสุข ตั้งอยู่เลขที่ 106 หมู่ 11 ติดถนนนิตโย (สกลนคร-นครพนม) ในเขตพื้นที่ตำบลนาโพธิ์ อำเภอกุสุมาลย์ จังหวัดสกลนคร บนเนื้อที่ 28 ไร่ 2 งาน 37 ตารางวา เริ่มเปิดให้บริการอย่างเป็นทางการครั้งแรก เมื่อวันที่ 26 พ.ศ. 2526 ( ปี) ให้บริการด้านการตรวจรักษาโรคทั่วไป ส่งเสริม ป้องกัน และฟื้นฟูสภาพของประชาชนในพื้นที่อำเภอกุสุมาลย์ ร่วมกับ รพ.สต. สังกัด อบจ.สกลนคร ในพื้นที่จำนวน 6 แห่ง ซึ่งดูแลประชากรทั้งหมด 48,722 คน (ปี 2568)
ประวัติ.
โรงพยาบาลกุสุมาลย์ เปิดให้บริการอย่างเป็นทางการครั้งแรก เมื่อวันที่ 26 สิงหาคม พ.ศ. 2526 โดยเป็นโรงพยาบาล ขนาด 10 เตียง ต่อมาในปี พ.ศ. 2531 ได้รับการยกฐานะเป็นโรงพยาบาลขนาด 30 เตียง เพื่อเพิ่มขีดความสามารถในการให้บริการมากยิ่งขึ้น และเมื่อปี พ.ศ. 2540 ได้ยกระดับเป็นโรงพยาบาลขนาด 60 เตียง โดยมีแพทย์หญิงธีรารัตน์ พลราชม เป็นผู้อำนวยการโรงพยาบาล (พ.ศ. 2558 – ปัจจุบัน)
ตำแหน่งที่ตั้ง.
โรงพยาบาลกุสุมาลย์ ตั้งอยู่ในเขตพื้นที่ตำบลนาโพธิ์ อำเภอกุสุมาลย์ จังหวัดสกลนคร ห่างจากที่ว่าการอำเภอกุสุมาลย์ ไปทางจังหวัดสกลนคร 4 กิโลเมตร ห่างจากโรงพยาบาลสกลนคร 40 กิโลเมตร ห่างจากโรงพยาบาลนครพนม 53 กิโลเมตร และห่างจากโรงพยาบาลโพนนาแก้ว จังหวัดสกลนคร ซึ่งเป็นโรงพยาบาลชุมชนที่ใกล้ที่สุด 30 กิโลเมตร
ผู้อำนวยการโรงพยาบาล.
รายนามผู้อำนวยการโรงพยาบาลกุสุมาลย์ มีดังนี้
วิสัยทัศน์.
โรงพยาบาลคุณภาพชั้นนำ ในเขตสุขภาพที่ 8 มีระบบบริการสุขภาพที่ดี ภาคีเครือข่ายเข้มแข็ง
โครงสร้างองค์กรและการบริหาร.
โรงพยาบาลกุสุมาลย์ แบ่งการบริหารออกเป็น 14 กลุ่มงานหลัก ตามกรอบโครงสร้างใหม่ ได้แก่
ระบบการบริหารจัดการ.
โรงพยาบาลกุสุมาลย์ ใช้ระบบการบริหารจัดการแบบมีส่วนร่วม (Participative Management) โดยมีคณะกรรมการบริหารโรงพยาบาล (กกบ.) เป็นผู้กำหนดนโยบายและทิศทางการดำเนินงาน มีการประชุมคณะกรรมการบริหารเป็นประจำทุกเดือน และใช้กระบวนการ PDCA (Plan-Do-Check-Act) ในการพัฒนาคุณภาพงานอย่างต่อเนื่อง นอกจากนี้ยังมีคณะกรรมการต่างๆ เพื่อขับเคลื่อนการพัฒนาคุณภาพในแต่ละด้าน เช่น ทีมนำด้านคลินิก ทีมนำด้านการบริหารความเสี่ยง ทีมนำด้านการควบคุมและป้องกันการติดเชื้อในโรงพยาบาล เป็นต้น
การให้บริการต่างๆ.
โรงพยาบาลกุสุมาลย์ ให้บริการทางการแพทย์หลากหลายแผนก ได้แก่ แผนกผู้ป่วยนอก (OPD) แผนกผู้ป่วยใน (IPD) แผนกอุบัติเหตุและฉุกเฉิน (ER) แผนกทันตกรรม แผนกเภสัชกรรม แผนกแพทย์แผนไทยและแพทย์ทางเลือก แผนกเวชกรรมฟื้นฟู คลินิกโรคเรื้อรัง (เบาหวาน ความดันโลหิตสูง ฯลฯ) คลินิกฝากครรภ์และวางแผนครอบครัว คลินิกสุขภาพเด็กดี งานรังสีวิทยา งานส่งเสริมสุขภาพและป้องกันโรค เป็นต้น
บุคลากรทางการแพทย์.
โรงพยาบาลกุสุมาลย์ มีบุคลากรทั้งสิ้น 180 คน (ปี 2568) ประกอบด้วย
สถิติและผลการดำเนินงาน.
จำนวนผู้ป่วยที่ให้บริการ (ปี 2567)
สมชาย หาญหิรัญ

ผู้ช่วยศาสตราจารย์(พิเศษ) สมชาย หาญหิรัญ เกิดเมื่อ 7 สิงหาคม พ.ศ. 2500 สมาชิกวุฒิสภาไทย ชุดที่ 12 อดีตรัฐมนตรีช่วยว่าการกระทรวงอุตสาหกรรมคนแรกที่มีตำแหน่งทางวิชาการ เป็น กรรมการผู้ช่วยรัฐมนตรี ประธานกรรมการในคณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย กรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ผู้ช่วยศาสตราจารย์(พิเศษ) บัณฑิตวิทยาลัย มหาวิทยาลัยหอการค้าไทย บัณฑิตวิทยาลัย มหาวิทยาลัยธุรกิจบัณฑิตย์ หลักสูตรเศรษฐศาสตร์มหาบัณฑิต กรรมการสภาวิชาการ มหาวิทยาลัยราชภัฏอุบลราชธานี กรรมการศูนย์อนุรักษ์พลังงานแห่งประเทศไทย ที่ปรึกษากรรมการวิชาการสภาอุตสาหกรรมแห่งประเทศไทย และ อดีตกรรมการในคณะกรรมการพัฒนาการสหกรณ์แห่งชาติ
อดีตประธานกรรมการ สถาบันอาหาร กระทรวงอุตสาหกรรม อดีตประธานกรรมการ บริษัทบริหารและพัฒนาเพื่อการอนุรักษ์สิ่งแวดล้อม จำกัด(มหาชน) กรรมการอิสระ กรรมการตรวจสอบ และ อดีตประธานคณะกรรมการสรรหา ค่าตอบแทน และบรรษัทภิบาล บริษัท แปซิฟิกไพพ์ จากัด (มหาชน) อดีตกรรมการ สถาบันมาตรวิทยาแห่งชาติ อดีตกรรมการ ธนาคารเพื่อการส่งออกและนำเข้าแห่งประเทศไทย อดีตปลัดกระทรวงอุตสาหกรรม โดยเป็นปลัดกระทรวงอุตสาหกรรมคนที่สองที่มีตำแหน่งทางวิชาการในรอบ 40 ปี ถัดจาก ศาสตราจารย์ ยศ บุนนาค อดีตรองปลัดกระทรวงอุตสาหกรรม อดีตอธิบดีกรมส่งเสริมอุตสาหกรรม อดีตผู้อำนวยการสำนักงานเศรษฐกิจอุตสาหกรรม และเป็นอดีตอาจารย์พิเศษหลายมหาวิทยาลัย
ได้รับรางวัลศิษย์เก่าดีเด่นประจำปี พ.ศ. 2557 จากสมาคมเศรษฐศาสตร์ธรรมศาสตร์ คณะเศรษฐศาสตร์ มหาวิทยาลัยธรรมศาสตร์
ในรัฐบาล ยิ่งลักษณ์ ชินวัตร ได้รับการแต่งตั้งเป็น ที่ปรึกษาในคณะกรรมการส่งเสริมการลงทุน ในวันที่ 22 เมษายน พ.ศ. 2557 และดำรงตำแหน่งดังกล่าวถึงรัฐบาลพลเอก ประยุทธ์ จันทรโอชา ตาม ประกาศคณะรักษาความสงบแห่งชาติที่ 105 / 2557 ประกาศ ณ วันที่ 21 กรกฎาคม พ.ศ. 2557
ในวันที่ 24 มกราคม พ.ศ. 2560 มีบุคคลได้ร้องเรียนเขาต่อประธานคณะกรรมการป้องกันและปราบปรามการทุจริตแห่งชาติ ขอให้ตรวจสอบ สมชาย หาญหิรัญ ปลัดกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) กรณีอาจกระทำผิดกฎหมาย ป.ป.ช. มาตรา 103 และกฎหมายเกี่ยวกับการเสนอราคาต่อหน่วยงานของรัฐ โดยอาจรับประโยชน์ตอบแทนจาก บริษัท วี.อาร์.พี.แอดวานซ์ จำกัด ผู้ให้เช่ารถยนต์กับ ธพว.หรือไม่ สำนักงานปปช. ได้รับเรื่องร้องเรียนในวันดังกล่าว เวลา 11.15 น.
ด้านครอบครัว บิดา สมชาย หาญหิรัญ ประกอบอาชีพพ่อค้า สมชาย หาญหิรัญ สมรสกับ นาง อัญชลี หาญหิรัญ มีบุตรชื่อ นาย ภีมพล หาญหิรัญ เรียนจบ คณะเศรษฐศาสตร์ มหาวิทยาลัยธรรมศาสตร์
การศึกษา.
สมชาย หาญหิรัญ จบการศึกษาดังนี้
ปริญญาเอก Ph.D. (Economics) Concordia University ประเทศแคนาดา
ปริญญาโท Master of Art (Economics) Queen’s University ประเทศแคนาดา
ปริญญาโท พัฒนบริหารศาสตรมหาบัณฑิต (เศรษฐศาสตร์อุตสาหกรรม) สถาบันบัณฑิตพัฒนบริหารศาสตร์
ปริญญาตรี เศรษฐศาสตร์บัณทิต มหาวิทยาลัยธรรมศาสตร์
ปริญญาบัตร หลักสูตรวิทยาลัยป้องกันราชอาณาจักร (วปอ.) ปี 2552
การทำงาน.
ปลัดกระทรวงอุตสาหกรรม (หัวหน้าส่วนราชการระดับกระทรวง) 
รองปลัดกระทรวงอุตสาหกรรม (รองหัวหน้าส่วนราชการระดับกระทรวง) 
อธิบดีกรมส่งเสริมอุตสาหกรรม (หัวหน้าส่วนราชการระดับกรม 
ผู้อำนวยการสำนักงานเศรษฐกิจอุตสาหกรรม (หัวหน้าส่วนราชการระดับกรม)
ราสโคล

ราสโคล (raskol) (, แปลว่า "แยกออก, แยกตัว" or "ศาสนเภท") เป็นเหตุการณ์ความแตกแยกระหว่างคริสตจักรรัสเซียออร์ทอดอกซ์ซึ่งเป็นคริสตจักรทางการกับกลุ่มความเชื่อเก่า ในช่วงกลางศตวรรษที่ 17 เหตุการณ์นี้เกิดขึ้นจากการปฏิรูปศาสนาของอัครบิดรนิคอนแห่งมอสโก ในปีค.ศ. 1653 ซึ่งพยายามสร้างความเท่าเทียมกันระหว่างศาสนจักรกรีกและศาสนจักรรัสเซีย
ราสโคล และผลจากการปฏิรูป.
กลุ่มผู้มีอิทธิพลทางวงการศาสนาได้รวมตัวกันและถูกเรียกว่า กลุ่มผู้มุ่งมั่นแห่งศรัทธา (Zealots of Piety; ภาษารัสเซีย: Кружок ревнителей благочестия ; ครูซอก เรฟนีเทเล บลาโกเชสติยา) ได้ประกาศยืนหยัดว่าจะทำให้ศาสนจักรรัสเซียบริสุทธิ์ พวกเขาพยายามปฏิรูปสังคมมอสโก และจะนำสังคมไปใกล้ชิดกับคุณค่าของความเป็นคริสเตียนและปรับปรุงการปฏิบัติกิจของศาสนจักร เป็นผลให้พวกเขาดำเนินการกำจัดตำราทางศาสนาที่เขียนในแนวทางอื่น และจะดำเนินการให้ตำราทางศาสนามีการเขียนอย่างถูกต้อง บุคคลผู้ทรงอิทธิพลในวงการนี้ได้แก่ หัวหน้าพระ อัฟวาคุม เปทรอฟ, อีวาน เนโรนอฟ, สตีเฟน วอนิฟาติเยฟ, ฟโยดอร์ รทิชเชฟ และนิคอน ซึ่งขณะนั้นเป็น อาร์ชบิชอปประจำอัครมุขมณฑลนอฟโกรอด ต่อมาเขาจะได้เป็นอัครบิดร
ด้วยการสนับสนุนจากพระเจ้าซาร์อเล็กซีที่ 1 แห่งรัสเซีย อัครบิดรนิคอนได้เริมกระบวนการชำระตำราทางศาสนาของรัสเซียให้สอดคล้องกับประเพณีของศาสนจักรกรีกสมัยใหม่และมีการเปลี่ยนแปลงพิธีกรรมบางอย่าง (เครื่องหมายนิ้วมือสองนิ้วในการทำเครื่องหมายกางเขนถูกเปลี่ยนเป็นหนึ่งในสามนิ้ว และออกเสียง "อัลเลลูยา" สามครั้งแทนที่จะเป็นสองครั้งแบบเดิม เป็นต้น) แนวคิดใหม่นี้นำมาซึ่งกระแสต่อต้านจากทั้งทางฝั่งนักบวชและประชาชน ซึ่งได้โต้แย้งอัครบิดรถึงความชอบธรรมและความถูกต้องในการปฏิรูปพิธีกรรมเหล่านี้เอาเอง โดยคนเหล่านี้ได้โต้แย้งจากการอ้างถึงหลักธรรมศาสนศาสตร์และกฎของศาสนาคริสต์นิกายอีสเติร์นออร์โธด็อกซ์ แต่อัครบิดรทรงเพิกเฉยต่อการประท้วง และการปฏิรูปได้รับความเห็นชอบจากซินอด ในปีค.ศ. 1654-1655 และในปีค.ศ. 1653 ถึง 1656 ลานพิมพ์มอสโกภายใต้การควบคุมของเอพิฟานิอุส สลาวิเน็ตสกี นักศาสนวิทยา ได้ทำการตีพิมพ์ตำราทางศาสนาฉบับใหม่ที่ผ่านการชำระและแปลภาษาแล้ว
กบฏวังเหรินหยิน

กบฏวังเหรินหยิน  หรือ การลุกฮือของนางใน  เป็นความไม่สงบในพระราชวังช่วงราชวงศ์หมิงของประเทศจีน เมื่อนางใน (宮女) จำนวน 16 คนพยายามลอบปลงพระชนม์จักรพรรดิเจียจิ้ง (嘉靖) ด้วยการรัดพระศอใน ค.ศ. 1542 ซึ่งปฏิทินจีนเรียกว่า ปีเหรินหยิน
สาเหตุ.
จักรพรรดิเจียจิ้งเป็นที่เรียกขานกันว่า "กษัตริย์เต๋า" เพราะทรงฝักใฝ่ลัทธิเต๋า ด้วยทรงเชื่อว่า เป็นหนทางสู่ความเป็นอมตะ พระองค์พอพระทัยเสวยสิ่งที่นักพรตเต๋าปรุงถวายเป็นยาอายุวัฒนะ หนึ่งในนั้น คือ "ตะกั่วแดง" (红铅) ซึ่งปรุงจากโลหิตหญิงพรหมจารี และเพื่อการนี้ มีรับสั่งให้นางในอายุ 13–14 ปีบริโภคแต่น้ำค้างกับใบหม่อน จะได้มีโลหิตบริสุทธิ์มาปรุงยาถวาย การบริโภคเพียงน้ำค้างและใบหม่อนทำให้นางในหลายคนล้มป่วย คนใดล้มป่วย ก็รับสั่งให้โบยตีเป็นโทษทัณฑ์ นักประวัติศาสตร์จึงเชื่อว่า นี้เป็นสาเหตุให้นางในจำนวนหนึ่งลุกขึ้นต่อต้านพระองค์
เหตุการณ์.
ใน ค.ศ. 1542 ขณะที่จักรพรรดิเจียจิ้งบรรทม ณ ตำหนักของสนมตฺวัน (端妃) นางในจำนวน 16 คนแสร้งเข้าปรนนิบัติพระองค์ เมื่อได้ทีก็เอาเชือกคล้องพระศอและพยายามดึงรัดให้สิ้นพระชนม์ แต่หนึ่งในสิบหกคนนั้นเกิดเปลี่ยนใจกลางคันด้วยเกรงราชอาญา จึงหนีไปทูลแถลงต่อจักรพรรดินีเซี่ยวเลี่ย (孝烈皇后) พระมเหสีของพระองค์ จักรพรรดินีเซี่ยวเลี่ยทรงนำกำลังขันทีรุดมาจับกุมผู้ก่อการทั้งหมดได้ และแก้ไขพระองค์จนฟื้นคืนพระสติ 
ผู้ก่อการ.
นางในที่ร่วมปลงพระชนม์ตามที่ถูกไต่สวนและบันทึกไว้มีดังนี้
โทษ.
แผนการไม่ลุล่วง แต่ก็ทำให้จักรพรรดิเจียจิ้งทรงมิได้พระสติไปหลายวัน จักรพรรดินีเซี่ยวเลี่ยจึงทรงลงโทษสถานหนักต่อนางในทั้งสิบหกคน ซึ่งรวมถึงจาง จินเหลียน ผู้กลับใจมาทูลแผนลับ และสนมตฺวันผู้เป็นเจ้าของตำหนัก แม้ไม่อยู่ในตำหนักเมื่อเกิดเหตุก็ตาม จักรพรรดินีทรงให้ประหารคนเหล่านั้นโดยวิธีหลิงฉือ (凌遲) คือ สับเป็นพันชิ้นหมื่นชิ้น (千刀萬剮) แล้วให้เอาศพเสียบประจาน นอกจากนี้ ยังทรงให้จับสมาชิกครอบครัวของนางในเหล่านั้นมาตัดศีรษะครอบครัวละ 10 คน เอาลงเป็นทาสอีกครอบครัวละ 20 คน
ผลสืบเนื่อง.
การที่จักรพรรดินีเซี่ยวเลี่ยประหารสนมตฺวันคนโปรดของจักรพรรดิเจียจิ้งนั้น ทำให้จักรพรรดิโทมนัสอย่างยิ่ง ภายหลัง จักรพรรดิเจียจิ้งทรงประกาศว่า สนมตฺวันไม่รู้เห็นในการลอบปลงพระชนม์ ต่อมาใน ค.ศ. 1547 เกิดไฟไหม้ใหญ่ในพระราชวัง จักรพรรดิทรงปล่อยให้จักรพรรดินีเซี่ยวเลี่ยสิ้นพระชนม์ในกองเพลิง
แต่แม้จะมีผู้ลุกฮือเพราะการคลั่งไคล้ยาอายุวัฒนะของพระองค์ จักรพรรดิเจียจิ้งก็มิได้ทรงเลิกล้มการผลิตยา กลับรับสั่งให้ควบคุมนางในอย่างรัดกุมยิ่งขึ้น และใน ค.ศ. 1547 ก็มีการคัดเลือกหญิงอายุ 11–14 ปีเข้าเป็นนางในเพิ่มอีก 300 คน ต่อมาใน ค.ศ. 1552 เลือกเพิ่มอีก 200 คน อายุก็ลดลงเป็นไม่เกิน 8 ปี ครั้น ค.ศ. 1555 มีการเลือกหญิงอายุต่ำกว่า 8 ปีเข้าเป็นนางในเพิ่มอีก 150 คน ทั้งนี้ เพื่อเอาโลหิตมาปรุงยาถวาย
โพธิ์ไทร สิทธิบุญเลิศ

โพธิ์ไทร สิทธิบุญเลิศ หรือ โพธิ์ไทร ส.พิชิตชัย เป็นนักมวยไทยชาวไทยจากอำเภอตาคลี จังหวัดนครสวรรค์ โดยในปี พ.ศ. 2520 เขาได้ปะทะกับจิตติ เมืองขอนแก่น ที่จับคู่กับจ๊อกกี้ ศิษย์กันภัย นับเป็นการต่อสู้แบบ 2 ต่อ 1 ครั้งแรกของวงการมวยไทย
นอกจากนี้ โพธิ์ไทรยังเป็นผู้เข้าทำศึกกับคิกบ็อกเซอร์ชาวญี่ปุ่นในแบบ 3 ต่อ 1 ที่สนามมวยเวทีลุมพินี
ประวัติ.
โพธิ์ไทร สิทธิบุญเลิศ เป็นนักมวยไทยจากค่ายสิทธิบุญเลิศ ค่ายเดียวกันกับศักดิ์พิมาย ฤทธิ์วิบูลย์ และประยุทธ สิทธิบุญเลิศ
พ.ศ. 2518 โพธิ์ไทรเคยเป็นฝ่ายชนะนักมวยไทยที่มีชื่อเสียงอย่างสายฟ้า แสงมรกต
พ.ศ. 2519 โพธิ์ไทรชิงตำแหน่งรุ่นจูเนียร์ไลท์เวทจากวิชิต ลูกบางปลาสร้อย ที่สนามมวยเวทีลุมพินี ซึ่งครั้งนั้น วิชิตเป็นฝ่ายถูกกรรมการไล่ลงจากสังเวียนในยกสุดท้าย เนื่องด้วยลดน้ำหนักมากเกินไป ส่งผลให้เกิดการชกผิดรูปแบบ
และในปี พ.ศ. 2520 ได้มีการแข่งขันมวยไทยแบบสองต่อหนึ่ง ขึ้นเป็นครั้งแรกในประวัติศาสตร์ของวงการ ซึ่งโพธิ์ไทร สิทธิบุญเลิศ พบกับจิตติ เมืองขอนแก่น ที่จับคู่จ๊อกกี้ ศิษย์กันภัย จากการแข่งครั้งนี้ โพธิ์ไทรเป็นฝ่ายชนะคะแนน
หลังจากนั้น เขาได้ขึ้นชกกับคิกบ็อกเซอร์ชาวญี่ปุ่น ในการต่อสู้แบบสามต่อหนึ่ง ที่สนามมวยเวทีลุมพินี โดยใช้กติกาแข่ง 6 ยก (คู่ละ 2 ยก) ซึ่งโพธิ์ไทรเป็นฝ่ายชนะการแข่ง
นอกจากนี้ โพธิ์ไทร สิทธิบุญเลิศ ยังเคยปะทะกับนักมวยไทยระดับตำนานอย่างพุฒ ล้อเหล็ก
ศิริ จิระพงษ์พันธ์

ศิริ จิระพงษ์พันธ์ ประธานกรรมการ บริษัท ไออาร์พีซี จำกัด (มหาชน) อดีตรัฐมนตรีว่าการกระทรวงพลังงานและกรรมการในคณะกรรมการทรัพยากรน้ำแห่งชาติในรัฐบาล พลเอกประยุทธ์ จันทร์โอชา ถือเป็นรัฐมนตรีว่าการกระทรวงพลังงาน คนที่ 12เป็น กรรมการอื่นในคณะกรรมการรถไฟแห่งประเทศไทย ในรัฐบาล ทักษิณ ชินวัตร
อดีตอาจารย์ประจำภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย
ประวัติ.
ศิริ จิระพงษ์พันธ์ หรือที่รู้จักกันในนาม ดร.ศิริ จิระพงษ์พันธ์ เกิดเมื่อวันที่ 10 มิถุนายน 2497 จบการศึกษา Bachelor of Science (วิศวกรรมเคมี) เกียรตินิยม สถาบันเทคโนโลยีแห่งแคลิฟอร์เนีย ประเทศสหรัฐอเมริกาและ Professional of Science (วิศวกรรมเคมี) สถาบันเทคโนโลยีแห่งแมสซาซูเซ็ทส์ ประเทศสหรัฐอเมริกา
การทำงาน.
ดร.ศิริ หลังจบการศึกษาเคยรับราชการเป็นอาจารย์ประจำภาควิชาวิศวเคมี คณะวิศวกรรมศาสตร์ จุฬาลงกรณ์มหาวิทยาลัย ในปี 2523
ต่อมาเป็นอดีต กรรมการ บริษัท ไทยออยล์ จำกัด (มหาชน) กรรมการบริษัท ปาริชาติ (1992) จำกัด , กรรมการบริษัท เครดิต ฟองซิเอร์ แอล พี เอ็น จำกัด , กรรมการบริษัท ซินเนอจี โซลูชั่น จำกัด, กรรมการบริษัท ไทยวัฒนาฟาร์มาซูติคัลเด็กซ์โทรส จำกัด ,กรรมการบริษัท บีเอ็มที กลัยคอล จำกัด ,กรรมการบริษัท โพลีเมอร์ แพคเกจจิ้ง แอนด์ เทรดดิ้ง จำกัด ,กรรมการบริษัท วัน เอเชี่ยน ดีเวลลอปเม้นท์ จำกัด และ กรรมการบริษัท สุทศมิตร จำกัด อดีตกรรมการและเลขานุการมูลนิธิเพื่อสถาบันปิโตรเลียมแห่งประเทศไทย อดีตผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด อดีตรองผู้จัดการอาวุโส ด้านกิจการวานิชธนกิจ ธนาคารกรุงเทพ 
ในรัฐบาลพลเอก ประยุทธ์ จันทร์โอชา ได้รับการแต่งตั้งเป็น ผู้อำนวยการสถาบันปิโตรเลียมแห่งประเทศไทยและผู้อำนวยการมูลนิธิเพื่อสถาบันปิโตรเลียมแห่งประเทศไทย และสมาชิกสภาปฏิรูปแห่งชาติ
ศิริ จิระพงษ์พันธ์ ในขณะที่ดำรงตำแหน่ง ผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด เขาเป็นผู้บังคับบัญชา ไพรินทร์ ชูโชติถาวร
ในขณะที่ ศิริ จิระพงษ์พันธ์ ย้ายมาทำงานที่ธนาคารกรุงเทพ ตามคำชวนของ ชาตรี โสภณพนิช ไพรินทร์ ชูโชติถาวร สุพัฒนพงษ์ พันธ์มีเชาว์ ได้ย้ายมาทำงานที่ธนาคารกรุงเทพด้วย โดยนาย ชาตรี โสภณพนิช ให้ นาย ชาติศิริ โสภณพนิช เป็นหัวหน้างาน
การประจักษ์ของพระแม่มารีย์

การประจักษ์ของพระแม่มารีย์  หมายถึง การที่พระแม่มารีย์ (มารดาพระเยซู) หลังจากจบชีวิตบนโลกนี้แล้ว ได้มาปรากฏให้บางคนได้เห็น ซึ่งรับรู้ได้ทางประสาทสัมผัสหรือทางความรู้สึก คริสตชนเชื่อว่าเป็นเหตุการณ์เหนือธรรมชาติที่พระเป็นเจ้าทรงอนุมัติให้เกิดขึ้น คริสตจักรจึงกำหนดให้มีวันฉลอง ตั้งสักการสถาน และถวายสมัญญาแก่แม่พระเพื่อแสดงการยกย่องแม่พระตามโอกาส อย่างไรก็ตามคริสตจักรไม่ถือว่าเรื่องนี้เป็นข้อความเชื่อ
การประจักษ์ของพระแม่มารีย์ที่ได้รับการรับรองจากสมณะกระทรวงหลักความเชื่อมี ดังนี้ (ในที่นี้อิงจากการรับรองของคริสตจักรโรมันคาทอลิก
นอกจากนี้ยังมีรายงานแม่พระประจักษ์อีกหลายครั้งที่ยังไม่ได้รับการรับรองจากคริสตจักร เช่น แม่พระประจักษ์ที่อากิตะ แม่พระสุขภาพดี (แม่พระประจักษ์ที่ทมิฬนาทุ) เป็นต้น
อีเอฟแอลลีกวัน ฤดูกาล 2017–18

อีเอฟแอลลีกวัน ฤดูกาล 2017–18 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 14 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 25 ภายใต้รูปแบบการแบ่งลีกปัจจุบัน
การเปลี่ยนแปลงทีม.
<templatestyles src="Col-begin/styles.css"/>
ทีม.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2016-17, 3 ทีมที่ตกชั้นจากฟุตบอลลีกแชมเปียนชิป ฤดูกาล 2016–17 และอีก 4 ทีมที่เลื่อนชั้นจากฟุตบอลลีกทู ฤดูกาล 2016-17
 "ณ วันที่ 24 เมษายน ค.ศ. 2018"
กระทรวงคมนาคม (ประเทศรัสเซีย)

กระทรวงคมนาคมสหพันธรัฐรัสเซีย  เป็นกระทรวงของประเทศรัสเซียซึ่งดูแลโดยรัฐบาลรัสเซีย มีหน้าที่รับผิดชอบในการพัฒนานโยบายกฎระเบียบทางกฎหมายเกี่ยวกับการบิน, การขนส่งทางทะเล, การขนส่งทางน้ำ, การขนส่งทางรถไฟ, การขนส่งทางถนน, การดูแลระบบรถไฟใต้ดินในเมือง และยานพาหนะเชิงพาณิชย์ภายในประเทศ กระทรวงยังมีหน้าที่ในการสำรวจและทำแผนที่เพื่อดูลักษณะทางภูมิศาสตร์ มีสำนักงานใหญ่อยู่ในกรุงมอสโก
ในช่วงวันที่ 9 มีนาคม พ.ศ. 2547 ถึง 20 พฤษภาคม พ.ศ. 2547 กระทรวงคมนาคมถูกรวมเข้ากับกระทรวงที่ชื่อว่า กระทรวงคมนาคมและการสื่อสารแห่งสหพันธรัฐรัสเซีย
ตำบลก้านเหลือง (อำเภอแวงน้อย)

ตำบล ก้านเหลือง อำเภอ แวงน้อย ขอนแก่น
ก้านเหลือง เป็นตำบลหนึ่งในอำเภอแวงน้อย จังหวัดขอนแก่น ตั้งอยู่ทางทิศตะวันออกเฉียงเหนือของอำเภอ ห่างจากตัวอำเภอประมาณ 11 กิโลเมตร พื้นที่ทั้งหมดอยู่ในความรับผิดชอบของเทศบาลตำบลก้านเหลือง
ประวัติ.
ก้านเหลืองเดิมเป็นเพียงหมู่บ้านเล็ก ๆ ในเขตปกครองหมู่ที่ 11 ตำบลแวงน้อย อำเภอพล ต่อมามีประชากรพลเมืองมากขึ้นทางราชการจึงประกาศแยกท้องที่บางส่วนออกมาจัดตั้งเป็นตำบลชื่อ "ตำบลก้านเหลือง" เมื่อวันที่ 26 มกราคม พ.ศ. 2511 
ต่อมากระทรวงมหาดไทยประกาศแยกท้องที่ 6 ตำบลของอำเภอพลออกมาจัดตั้งเป็นกิ่งอำเภอแวงน้อย จึงมีผลทำให้ตำบลก้านเหลืองย้ายมาขึ้นกับกิ่งอำเภอแวงน้อย ต่อมาเมื่อวันที่ 5 กรกฎาคม พ.ศ. 2516 ได้มีการจัดตั้งสภาตำบลก้านเหลืองขึ้นในพื้นที่ 
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลก้านเหลืองเป็นองค์การบริหารส่วนตำบลก้านเหลือง และเมื่อวันที่ 27 ตุลาคม พ.ศ. 2552 ได้จัดตั้งเป็นเทศบาลตำบลก้านเหลือง ตามประกาศกระทรวงมหาดไทย เรื่อง จัดตั้งองค์การบริหารส่วนตำบลก้านเหลือง อำเภอแวงน้อย จังหวัดขอนแก่น เป็นเทศบาลตำบลก้านเหลือง มาจนปัจจุบัน
ภูมิศาสตร์.
ตำบลก้านเหลืองตั้งอยู่ทางทิศตะวันออกเฉียงเหนือของอำเภอแวงน้อย มีอาณาเขตติดต่อกับตำบลข้างเคียง ดังนี้
ตำบลก้านเหลืองมีลักษณะภูมิประเทศที่ราบดินเหนียวบนทราย พื้นที่ตอนบนเป็นป่าสาธารณะและภูเขา พื้นที่ตอนกลางและตอนล่างเป็นที่ลุ่มเหมาะแก่การเพราะปลูก มีแหล่งน้ำตามธรรมชาติที่สำคัญคือ ลำห้วยตะกั่ว ลำห้วยพระเจ้า ลำห้วยหินแตก ลำห้วยหินลอด และลำห้วยโสกราช และหนองน้ำสาธารณะต่าง ๆ เป็นต้น
หมู่บ้าน.
ตำบลก้านเหลืองแบ่งออกเป็น 14 หมู่บ้าน ได้แก่
<templatestyles src="Div col/styles.css"/>
รายชื่อนครในประเทศเวียดนาม

รัฐบาลเวียดนามได้นิยามเมืองหรือนครไว้ว่า เป็นนิคมที่มีพื้นที่และประชากรมากจนสามารถมีบทบาทสำคัญในแง่การเมือง เศรษฐกิจ และวัฒนธรรมได้ สถานะของเมืองและนครต่าง ๆ ในเวียดนามจัดอยู่ในหมวดหมู่ 4 หมวดหมู่ ได้แก่ ชั้นพิเศษ, ชั้นหนึ่ง (I), ชั้นสอง (II) และชั้นสาม (III)
เทศบาลนคร.
อยู่ภายใต้การควบคุมของรัฐบาลเวียดนาม ปัจจุบันมีเทศบาลนครทั้งหมด 5 แห่งด้วยกัน
เมืองประจำจังหวัด.
อยู่ภายใต้การปกครองของจังหวัดนั้น ๆ
เอ็มเมอร์สัน อึมนังกากวา

เอ็มเมอร์สัน อึมนังกากวา (เกิด 15 กันยายน ค.ศ. 1942) เป็นนักการเมืองซิมบับเว ซึ่งดำรงตำแหน่งเป็นประธานาธิบดีซิมบับเวคนที่ 3 และคนปัจจุบัน เขาเป็นพันธมิตรเหนียวแน่นของรอเบิร์ต มูกาบี ประธานาธิบดีคนก่อนหน้า และสมาชิกอาวุโสของพรรครัฐบาล ZANU–PF อึมนังกากวาเป็นรองประธานาธิบดีซิมบับเวคนแรกตั้งแต่ปี ค.ศ. 2014 จนถูกปลดจากตำแหน่งในต้นเดือนพฤศจิกายน ค.ศ. 2017 ซึ่งก่อให้เกิดรัฐประหาร วันที่ 21 พฤศจิกายน ค.ศ. 2017 มูกาบีลาออก และอึมนังกากวาสาบานตนเป็นประธานาธิบดีเมื่อวันที่ 24 พฤศจิกายน ค.ศ. 2017
เทศบาลตำบลเปือยน้อย

เทศบาลตำบลเปือยน้อย ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลเปือยน้อยและบางส่วนของตำบลสระแก้ว  อยู่ห่างจากกรุงเทพมหานครประมาณ 446 กิโลเมตร ห่างจากจังหวัดขอนแก่นประมาณ 82 กิโลเมตร เป็นสภาพพื้นที่แบบลูกฟูก มีลักษณะเป็นป่าโปร่งสลับทุ่งนา สูงจากระดับน้ำทะเลประมาณ 150 – 300 เมตร ลักษณะพื้นดินโดยทั่วไปเป็นดินร่วนปนทราย ไม่อุ้มน้ำ มีความอุดมสมบูรณ์ของดินต่ำ มีแหล่งน้ำหรือแม่น้ำที่สำคัญ คือห้วยลำพังชู ห้วยวังตับควาย บึงหนองแวง สระวงษ์ สระหนองแวง  หนองคุยมักเค็ง และเป็นแหล่งท่องเที่ยวทางประวัติศาสตร์โบราณคดี คือ ปราสาทเปือยน้อย หรือ กู่เปือยน้อย
ประวัติ.
เทศบาลตำบลเปือยน้อย เดิมก่อตั้งเป็น สุขาภิบาลเปือยน้อย โดยแบ่งท้องที่บางส่วนของตำบลเปือยน้อยและตำบลสระแก้วบางส่วนออกมาจัดตั้งขึ้นในเมื่อวันที่ 22 เมษายน พ.ศ. 2528 ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลเปือยน้อย เป็นเทศบาลตำบลเปือยน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบัน 
การปกครอง.
เทศบาลตำบลเปือยน้อย ครอบคลุมพื้นที่บางส่วน 2 ตำบล คือ ตำบลเปือยน้อยและตำบลสระแก้ว แบ่งออกเป็นจำนวน 10 ชุมชน ได้แก่
เทศบาลตำบลสระแก้ว

เทศบาลตำบลสระแก้ว ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลสระแก้วและบางส่วนของตำบลเปือยน้อย (นอกเขตเทศบาลตำบลเปือยน้อย) ลักษณะภูมิประเทศเป็นลูกคลื่นลาดรอนจากทิศตะวันตก ลาดต่ำลงมาทางทิศตะวันออก ลักษณะพื้นที่ดินโดยทั่วไปเป็นดินร่วนปนทราย ไม่อุ้มน้ำ ความอุดมสมบูรณ์ของดินต่ำ มีแหล่งน้ำธรรมชาติไหลผ่าน คือ ลำห้วยเลาใหญ่ ลำห้วยเลาน้อย ลำห้วยเสียว ลำห้วยโสกผือ และลำห้วยลำพังชู
ประวัติ.
บ้านสระแก้ว แต่เดิมเป็นหมู่บ้านเล็ก ๆ ในเขตท้องที่ตำบลเปือยน้อย อำเภอบ้านไผ่ ต่อมาได้มาประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง 
ต่อมาเมื่อวันที่ 28 พฤษภาคม พ.ศ. 2523 ได้มีประกาศจัดตั้งตำบลขึ้นในท้องที่กิ่งอำเภอเปือยน้อย โดยแบ่งแยกท้องที่ตำบลเปือยน้อยออกมาจัดตั้งเป็น ตำบลสระแก้ว โดยมีฐานะเป็น สภาตำบลสระแก้ว
จนกระทั่งต่อมาเมื่อวันที่ 16 ธันวาม พ.ศ. 2539 กระทรวงมหาดไทยได้เปลี่ยนแปลงฐานะจาก สภาตำบลสระแก้ว เป็น องค์การบริหารส่วนตำบลสระแก้ว และเมื่อวันที่ 2 พฤษภาคม พ.ศ. 2544 องค์การบริหารส่วนตำบลสระแก้ว ได้รับการจัดตั้งและเปลี่ยนแปลงฐานะจากองค์การบริหารส่วนตำบลสระแก้วเป็น เทศบาลตำบลสระแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 มาจนปัจจุบัน
การปกครอง.
เทศบาลตำบลสระแก้ว ครอบคลุมพื้นที่บางส่วน 2 ตำบล (นอกเขตเทศบาลตำบลเปือยน้อย) คือ ตำบลสระแก้วและตำบลเปือยน้อย แบ่งออกเป็นจำนวน 7 หมู่บ้าน ได้แก่
จังหวัดบิ่ญดิ่ญ

บิ่ญดิ่ญ  เป็นจังหวัดทางชายฝั่งตอนกลางใต้ของประเทศเวียดนาม
การขนส่งภายในจังหวัดที่สำคัญ ได้แก่ ทางถนน มีผู้โดยสาร 22.77 ล้านคน และสินค้า 7,928 ตัน ที่เดินทางภายในจังหวัด (ข้อมูลปี ค.ศ. 2009) จังหวัดนี้มีทางหลวงแห่งชาติระยะทาง 208 กิโลเมตร และทางหลวงจังหวัด 458.5 กิโลเมตร
ส่วนทางรถไฟ มีสายเหนือ-ใต้ ผ่านจังหวัดนี้เป็นระยะทาง 134 กิโลเมตร รถไฟด่วนทุกขบวนจะจอดที่สถานีรถไฟเซียวจี่ นอกจากนี้ยังมีสถานีรถไฟกวีเญิน โดยมีรถไฟวิ่งให้บริการจากกวีเญินไปไซ่ง่อนทุกวัน และไปวิญ 3 ครั้งต่อสัปดาห์
จังหวัดฟู้เอียน

ฟู้เอียน  เป็นจังหวัดริมชายฝั่งตอนกลางใต้ของประเทศเวียดนาม และเป็นจังหวัดที่อยู่ทางตะวันออกสุดบนแผ่นดินใหญ่ของประเทศ
จังหวัดฟู้เอียนติดต่อกับจังหวัดบิ่ญดิ่ญทางทิศเหนือ และจังหวัดคั้ญฮหว่าทางทิศใต้ แม่น้ำสายหลักที่ไหลผ่านจังหวัดนี้คือ แม่น้ำด่าสั่ง ซึ่งเป็นแม่น้ำที่ใหญ่ที่สุดในเวียดนามตอนกลาง นอกจากนี้ยังมีแม่น้ำบ่านถักและแม่น้ำกี่โหละ สถานที่ทางธรรมชาติที่สำคัญ ได้แก่ ทะเลสาบซงฮิญ ซึ่งเป็นทะเลสาบขุดขนาดใหญ่ทางตะวันตกเฉียงใต้ของจังหวัด
ยุทธการที่โบโรวา โกรา

ยุทธการที่โบโรวา โกราหมายถึงหนึ่งในการสู้รบตั้งแต่วันที่ 2 ถึง 5 กันยายน ค.ศ. 1939 ที่เกิดขึ้นใกล้กับภูเขาโกรี่ โบโรว์สกี(Góry Borowskie hills),ทางทิศตะวันตกเฉียงใต้จากปียอตร์กุฟตรือบูนัลสกีและทิศตะวันออกของ Bełchatów การสู้รบ,เป็นการต่อสู้ระหว่างกองทัพเวร์มัคท์และกองทัพโปแลนด์ในบริเวณใกล้เคียงวูช เป็นผลลัพธ์โดยตรงจากยุทธการที่ชายแดน(Battle of the Border) เป็นช่วงต้นของเยอรมันบุกครองโปแลนด์
ภูเขาทั้งสามลูก(สูงประมาณ 278 เมตรเหนือระดับน้ำทะเล) เป็นจุดยุทธศาสตร์ที่สำคัญที่กองทัพเหล่าที่ 16 ของเยอรมันจำเป็นต้องบุกผ่านเข้าไปในคำสั่งเพื่อบุกไปยังเมือง Radomsko, ปียอตร์กุฟตรือบูนัลสกี และ Bełchatów,และต่อไปก็เข้าสู่ใจกลางของโปแลนด์ พื้นที่นี้เป็นการป้องกันโดยหน่วยกรมทหารราบ 'กองทหารโปลิชที่ 2(ส่วนหนึ่งของกองพลทหารราบ กองทหารที่ 2)ภายใต้การบัญชาของพันเอก Ludwik Czyżewski, และหน่วยกรมทหารราบที่ 146(ส่วนหนึ่งของกองพลทหารราบที่ 44)ภายใต้การบัญชาของพันเอก Artur Pollak ทั้งสองหน่วยทหารโปแลนด์อยู่ในสังกัดกองทัพวูช การบุกของกองทัพเหล่าที่ 16 ของเยอรมันประกอบไปด้วยกองพลแพนเซอร์ที่ 1, กองพลแพนเซอร์ที่ 4, กองพลทหารราบที่ 14 และกองพลทหารราบที่ 31 ในระหว่างการต่อสู้ที่หนักหน่วง ทหารโปแลนด์เสียชีวิตจากกรมทหาร 'กองทหารที่ 2 ไป 663 นาย(รวมทั้งเจ้าหน้าที่นายทหาร 16 นายและนายทหารชั้นประทวน 67 นาย)
ผู้เชื่อเก่า

ในประวัติศาสตร์ศาสนาอีสเทิร์นออร์ทอดอกซ์ กลุ่มความเชื่อเก่า (Old Believers) หรือ กลุ่มประเพณีเก่า (Old Ritualists) ("สตารอเวียรืย" or "สตารอเบียตซืย") เป็นกลุ่มคริสตศาสนิกชนนิกายอีสเทิร์นออร์ทอดอกซ์ โดยพยายามธำรงไว้ซึ่งประเพณีและวัตรปฏิบัติของนิกายอีสเทิร์นออร์ทอดอกซ์ ก่อนยุคการปฏิรูปของอัครบิดรนิคอนแห่งมอสโก ช่วงปีค.ศ. 1656 ถึง ค.ศ. 1666 คริสตชนกลุ่มนี้ถูกยึดอำนาจทางศาสนา เนื่องจากพยายามต่อต้านการเทียบเคียงศาสนจักรัสเซียให้เท่าเทียมกับศาสนจักรกรีก ในการชุมทางศาสนาปีค.ศ. 1666-1667 ได้แบ่งแยกพวกกลุ่มความเชื่อเก่าในยุโรปตะวันออกออกไปจากกลุ่มคนที่ยึดมั่นตามศาสนาที่รัฐตราใหม่ พวกที่ต่อต้านจะถูกลงโทษฐานยึดมั่นในพิธีกรรมเก่า
ชาวรัสเซียเรียกเหตุการณ์ที่เกิดขึ้นว่า "ราสโคล"  ทางศัพทมูลวิทยา ระบุว่า คือ "การแตกแยกจากกัน"